CELEX: 62013CN0176
Language: sk
Date: 2013-04-09 00:00:00
Title: Vec C-176/13 P: Odvolanie podané 9. apríla 2013 : Rada Európskej únie proti rozsudku Všeobecného súdu (štvrtá komora) z  29. januára 2013 vo veci T-496/10, Bank Mellat/Európska rada

15.6.2013   
            
            
               SK
            
            
               Úradný vestník Európskej únie
            
            
               C 171/20
            
         Odvolanie podané 9. apríla 2013: Rada Európskej únie proti rozsudku Všeobecného súdu (štvrtá komora) z 29. januára 2013 vo veci T-496/10, Bank Mellat/Európska rada
   (Vec C-176/13 P)
   2013/C 171/41
   Jazyk konania: angličtina
   
      Účastníci konania
   
   
      Odvolateľka: Rada Európskej únie (v zastúpení: S. Boelaert a M. Bishop, splnomocnení zástupcovia)
   
      Ďalší účastníci konania: Bank Mellat, Európska komisia
   
      Návrhy odvolateľky
   
   
               —
            
            
               zrušiť rozsudok Všeobecného súdu (štvrtá komora) z 29. januára 2013 vo veci T-496/10,
            
         
               —
            
            
               rozhodnúť vo veci s konečnou platnosťou a zamietnuť žalobu, ktorú podala Bank Mellat proti napadnutým opatreniam,
            
         
               —
            
            
               uložiť Bank Mellat povinnosť nahradiť trovy konania, ktoré vznikli Rade v konaní na prvom stupni a v konaní o tomto odvolaní.
            
         
      Odvolacie dôvody a hlavné tvrdenia
   
   Rada zastáva názor, že rozsudok Všeobecného súdu z 29. januára 2012 vo veci T-496/10, Bank Mellat/Rada obsahuje tieto právne vady:
   
               1.
            
            
               Všeobecný súd vo vzťahu k prípustnosti žaloby nesprávne uviedol, že Bank Mellat sa mohla odvolávať na ochranu a záruky základných práv bez ohľadu na to, či môže byť považovaná za odnož Iránskeho štátu,
            
         
               2.
            
            
               Všeobecný súd nesprávne konštatoval, že niektoré z dôvodov uvedených na zavedenie reštriktívnych opatrení proti Bank Mellat boli nedostatočne presné,
            
         
               3.
            
            
               Všeobecný súd nesprávne uplatnil judikatúru týkajúcu sa oznamovania informácie zo spisu Rady,
            
         
               4.
            
            
               Všeobecný súd nesprávne prijal názor, že dôvody uvedené na zavedenie reštriktívnych opatrení proti Bank Mellat nespĺňali podmienky pre uvedenie v príslušných právnych aktoch a neboli opodstatnené v rozsahu v akom:
               
                           —
                        
                        
                           nevenoval potrebnú pozornosť zisteniu Bezpečnostnej rady Spojených národov týkajúcemu sa uľahčovaniu transakcií pre iránske nukleárne, raketové a obranné subjekty zo strany Bank Mellat,
                        
                     
                           —
                        
                        
                           nevenoval potrebnú pozornosť skutočnosti, že dôkazy o podpore iránskych nukleárnych aktivít zo strany Bank Mellat pochádzajú z tajných zdrojov,
                        
                     
                           —
                        
                        
                           nesprávne konštatoval, že poskytovanie bankových služieb subjektu zapojenému do iránskych činností šírenia jadrových zbraní, ktoré Bank Mellat pripustila, pred tým, ako bol tento subjekt označený Bezpečnostnou radou OSN, nepostačovalo na odôvodnenie zavedenia reštriktívnych opatrení proti Bank Mellat.